**Pályázati felhívás**

Az Egri Tankerületi Központ a Magyar Államot képviselő MNV Zrt. megbízásából (a továbbiakban: Ajánlatkérő) nyilvános, egyfordulós pályázatot hirdet a vagyonkezelésben lévő, állami tulajdonú JOK-990 forgalmi rendszámú, VOLKSWAGEN gyártmányú, SHARAN 1.9 TDI típusú gépkocsi és a KDM-261 forgalmi rendszámú, SUZUKI gyártmányú, IGNIS 1.3 GLX típusú gépkocsi értékesítésére.

Pályázati felhívás közzététele:

Az Ajánlatkérő jelen pályázati felhívást az Egri Tankerületi Központ honlapján (<https://kk.gov.hu/eger>) teszi közzé és rövid hirdetés formájában egy alakommal a Heves Megyei Hírlapban és az Eger Körzeti Szuperinfóban megjelenteti.

Az Ajánlatkérő fenntartja azon jogát, hogy a pályázati felhívását visszavonja vagy eredménytelennek nyilvánítsa. A visszavonás tényét a pályázati felhívás közlésével megegyező helyeken és módon az ajánlattételi határidő lejárta előtt hirdetmény megjelentetésével biztosítja az ajánlatkérő.

Az Ajánlatkérő jogosult a pályázati felhívást az ajánlattételi határidő letelte előtt visszavonni.

A pályázati felhívás adatai:

A pályázat kiírója: Egri Tankerületi Központ (3300 Eger, Bem tábornok utca 3.)

A pályázat célja:

* a JOK-990 forgalmi rendszámú, VOLKSWAGEN gyártmányú, SHARAN 1.9 TDI típusú gépkocsi adásvételi szerződés útján történő értékesítése
* a KDM-261 forgalmi rendszámú, SUZUKI gyártmányú, IGNIS 1.3 GLX típusú gépkocsi adásvételi szerződés útján történő értékesítése

A pályázattal érintett gépjárművek adatai:

Forgalmi rendszám: JOK-990

Alvázszám: WVWZZZ7MZ3V056510

Gyártmány: VOLKSWAGEN

Típus: SHARAN 1.9 TDI

Gyártási év: 2003

Hengerűrtartalom: 1896 cm3

Km óraállás: 361 653

Műszaki vizsga érvényessége: 2021.12.08.

Forgalmi rendszám: KDM-261

Alvázszám: TSMMHY51S00252069

Gyártmány: SUZUKI

Típus: IGNIS 1.3 GLX

Gyártási év: 2006

Hengerűrtartalom: 1328 cm3

Km óraállás: 190 443

Műszaki vizsga érvényessége: 2023.11.30.

A gépjárművek jelenleg üzemképtelenek, forgalomból ki vannak vonva, javításra, felújításra szorulnak.

A gépjárművek minimális vételára:

* a JOK-990 forgalmi rendszámú, VOLKSWAGEN gyártmányú, SHARAN 1.9 TDI típusú gépkocsi esetében: 500.000 Ft
* a KDM-261 forgalmi rendszámú, SUZUKI gyártmányú, IGNIS 1.3 GLX típusú gépkocsi esetében: 500.000 Ft

A pályázat típusa:

nyilvános, egyfordulós

Az ajánlattételi határidő időpontjában ajánlati kötöttség jön létre. Ajánlatkérő további ártárgyalásokat nem tart.

Az ajánlatok elbírálásának szempontjai

Ajánlatkérő az ajánlatok elbírálását gépjárművenként végzi el, az elbírálás szempontja gépjárművenként a legmagasabb összegű ajánlati ár.

Adott gépjárműre adott azonos legmagasabb összegű ajánlati árak esetén az érdekelt ajánlatadók jelenlétében sorsolás dönt az eljárás nyerteséről.

Az ajánlatok benyújtási határideje:

2022. augusztus 18. 14.00 óra

Az ajánlat érvényességének feltétele:

A beadott árajánlatnak tartalmaznia kell:

1./ ajánlattevő kifejezett nyilatkozatát arra vonatkozóan, hogy a felhívásban szereplő feltételeket megismerte, a pályázati kiírás szabályait magára nézve kötelezőnek ismeri el.

2./ a bruttó ajánlati árat,

3./ a szerződéskötéshez szükséges személyazonosító adatokat (pl.: név, jogi személy esetén a vezető tisztségviselő neve, elérhetősége, lakóhely/székhely, adóazonosító, cégjegyzékszám)

Gazdasági társaság által benyújtott pályázatban csatolni szükséges az ajánlatot vagy abban szereplő bármely dokumentumot aláíró képviselő közjegyző által készített aláírási címpéldányát vagy ügyvéd/kamarai jogtanácsos által ellenjegyzett aláírási mintáját, egyszerű másolatban, a cégszerűség és a képviseleti jog megállapíthatósága érdekében.

Amennyiben ajánlattevő képviseletében meghatalmazott jár el, a meghatalmazott vonatkozásában közokiratba vagy teljes bizonyító erejű magánokiratba foglalt meghatalmazással kell igazolni képviseleti jogosultságát, illetve annak mértékét.

Jelen pályázati eljárásban nem vehet részt olyan ajánlattevő személy, aki

a) az adózás rendjéről szóló 2017. évi CL. törvény 7. § 34. pontja szerint lejárt esedékességű köztartozással rendelkezik, vagy

b) a tulajdonosi joggyakorlóval szemben fennálló, lejárt tartozással rendelkezik.

Az a) és b) pontban meghatározott kizáró feltétel fennállásának hiányáról a Pályázó a pályázatban nyilatkozni köteles.

A nemzeti vagyonról szóló 2011. évi CXCVI. törvény (a továbbiakban: Nvtv.) 13. § (2) bekezdésére tekintettel, nemzeti vagyon tulajdonjogát átruházni természetes személy vagy átlátható szervezet részére lehet. A nem természetes személy pályázó ajánlatában nyilatkozni köteles arról, hogy az Nvtv. 3.§ (1) bekezdés 1. pontja szerint átlátható szervezetnek minősül.

Érvénytelen az az ajánlat, amely a minimális vételi díj összegét nem éri el, illetve amelyik határidőn túl érkezett.

**Érvénytelen az ajánlat, ha nem felel meg a pályázati felhívásban és a jogszabályokban foglaltaknak. Az érvénytelen pályázatot benyújtó ajánlattevő a pályázati eljárásban nem vehet részt.**

Az ajánlat benyújtásának címe:

Az Egri Tankerületi Központ (3300 Eger, Bem tábornok utca 3.) Üzemeltetési, Beszerzési Osztálya 005. sz. irodája

Az ajánlat benyújtásának módja:

Az ajánlatot gépjárművenként kell megadni, azaz a gépjárművek értékesítése nem együttesen történik, de ajánlatevő mindkét gépkocsira nyújthat be ajánlatot.

Az ajánlattevők ajánlataikkal cégjelzés nélküli, zárt borítékban, legalább öt példányban – ebből egy példányt minden oldalon eredetiben cégszerű aláírással, magánszemélyeknél eredeti aláírással, illetve adott esetben a meghatalmazott aláírásával ellátva – kötelesek az ajánlatok benyújtására nyitva álló határidőben, a megadott helyen, az adott pályázatra utaló jelzéssel, személyesen, vagy meghatalmazott útján benyújtani.

A borítékra kérjük, írják rá: „Pályázat! Határidő előtt tilos felbontani! Gépjármű értékesítés”

Az ajánlatok az ajánlattételi határidőig történő beérkezéssel személyesen benyújthatók, illetve

postai úton is megküldhetők.

Ajánlati kötöttség időtartama:

Az ajánlattételi határidő lejártától számított 60 nap, kivéve, ha a kiíró ezen időponton belül a pályázatot megnyert ajánlattevővel szerződést köt, a pályázati felhívást visszavonja vagy a pályázatot eredménytelennek minősíti.

A pályázattal érintett gépjármű megtekinthető:

Az Egri Tankerületi Központ székhelyén az ajánlattételi időszak alatt előre egyeztetett időpontban (Elérhetőség: Kun Ferenc beszerzési ügyintéző, telefonszám: 0636/795-213)

Az ajánlattétel nyelve:

magyar

Az ajánlatok felbontásának helye, ideje, és az ajánlatok felbontását jelenlétre jogosultak:

Az ajánlatok felbontásának helye: Egri Tankerületi Központ (3300 Eger, Bem tábornok utca 3.) Üzemeltetési, Beszerzési Osztálya 005. sz. irodája, ideje: megegyezik az ajánlattételi határidővel.

Az ajánlattevők a pályázatok bontásán jelen lehetnek.

Pályázatok elbírálásának ideje:

Kiíró a pályázatokat a benyújtási határidő lejártát követő hatvan napon belül bírálja el.

Az eljárás eredményéről való tájékoztatás kiküldésének időpontja, a szerződéskötés tervezett időpontja és helyszíne:

A Kiíró a pályázat eredményét az elbírálást követő nyolc napon belül írásban, elektronikus úton közli valamennyi ajánlattevővel, illetve közzéteszi honlapján.

Kiíró gépjárművenként köt adásvételi szerződést az adott gépjármű tekintetében benyújtott legmagasabb összegű ajánlatot benyújtó ajánlattevővel.

Kiíró fenntartja magának a jogot, hogy a nyertes ajánlattevő visszalépése vagy a „az állami vagyonnal való gazdálkodásról szóló 254/2007. (X. 4.) Korm. rendelet (a továbbiakban: Korm. rendelet) 41.§ (4) bekezdésében meghatározott feltételek (a pályázat nyertesével a szerződéskötés meghiúsul, vagy a szerződés aláírása után a nyertes a szerződést nem teljesíti és ezért a kiíró a szerződéstől elállt, vagy a felek megszüntették vagy felbontották) bekövetkezése esetén a pályázat soron következő helyezettjével szerződést kössön.

A szerződés a pályázat elbírálásáról történt értesítést követően a lehető legrövidebb időn, de legfeljebb hatvan napon belül kerül megkötésre.

Ajánlatkérő eredménytelennek nyilvánítja a pályázati eljárást, ha

a) nem érkezett érvényes pályázati ajánlat,

b) a benyújtott pályázatok egyike sem felelt meg a pályázati kiírásban foglalt feltételeknek,

c) a Kiíró a Korm. rendelet 42.§ (4) bekezdésében megjelölt okból az eljárás érvénytelenítéséről döntött,

d) a legjobb érvényes ajánlat elfogadása jelentős vagyonvesztéssel járna

Szerződéses és pénzügyi teljesítéssel kapcsolatos feltételek:

Ajánlatkérő, mint eladó, a szerződés aláírásakor átadja a számlát a nyertes ajánlattevő, mint vevő részére. Vevő a vételárat 5 munkanapon belül, átutalással köteles megfizetni Eladó Magyar Államkincstárnál vezetett 10035003-00336468-00000000 előirányzat-felhasználási keretszámlaszámára.

A vételár részletekben történő megfizetésére nincs lehetőség, kizárólag egy összegben teljesíthető. A vételár teljes összegének Ajánlatkérő számláján történő jóváírását követően kerülhet sor a gépjármű birtokba adására előre egyeztetett időpontban.

Egyéb információk

A Kiíró a pályázati felhívásban foglalt feltételeket csak kivételesen, indokolt esetben módosíthatja, legkésőbb a pályázat beadási határidejét megelőző tizedik napig. A módosítás közzétételére a Korm. rendelet 32. § (2)-(5) bekezdésének rendelkezései irányadók.

Az ajánlattevő az ajánlattételi határidő lejártáig módosíthatja vagy visszavonhatja pályázati ajánlatát.

Az adásvételi szerződéssel kapcsolatos költségek és ügyintézés a nyertes ajánlattevőt terheli.

Eger, 2022. július 11.

Ballagó Zoltán

tankerületi igazgató